Folketing
2003-05-13

Det er meget klassisk at ramme to fluer med ét smæk, som man gør med dette forslag. Ved en lang række andre forslag har SF påpeget, at regeringen igen og igen præsenterer forslag, hvor den ældre del af befolkningen får tilbud om gratis vaccinationer - i hvert fald de sundeste, som selv kan gå hen og få dem. Man præsenterer forslag om gratis behandling af nedslidningssygdommene, men man skærer ned på forebyggelsesområdet. Man laver tilbud af en sådan karakter, at de kun er for de rigeste familier, så der er ikke nogen tvivl om, at denne regering vil kun gøre noget for de ældre. Børnefamilierne og de unge er man ret så ligeglad med.